BJC บน P/E 31 เท่า
ถ้าพูดถึงการลงทุนในตลาดหุ้นเพื่อให้ได้ผลตอบแทนที่คุ้มค่ากับการลงทุน นักลงทุนต้องรู้จักกำหนดบทบาทของตัวเองจะเป็นเช่นไร และยังต้องรู้จักประเมินความเสี่ยงที่ตัวเองจะสามารถแบกรับได้ด้วย โดยเรื่องที่กล่าวถึงทั้งหมดเป็นหลักการของนักลงทุนที่ประสบความสำเร็จนำมาถ่ายทอดรุ่นแล้วรุ่นเล่า
6 ม.ค. 2562

ตีแผ่บจ.ดัง
คุณอนุสรณ์ จากรามอินทรา กรุงเทพฯ พูดถึงการปรับตัวลงของหุ้น BJC หรือ บริษัท เบอร์ลี่ ยุคเกอร์ จำกัด (มหาชน) น่าหวาดเสียวเหลือเกินในช่วงนี้ และยังเป็นหุ้นที่ทำให้นักลงทุนรู้สึกขยาดในบางครั้ง จึงอยากให้อาจารย์แนะนำวิธีที่ทำให้ตัวกระผมกล้าเข้าซื้อหุ้นเมื่อเห็นราคาหุ้นปรับตัวลงแรง (เห็นหุ้นลงแรง ก็คิดว่า อาจมีราคาที่ถูกกว่า) ขณะเดียวกัน ก็อยากให้อาจารย์วิเคราะห์สถานภาพของหุ้นตัวนี้เปลี่ยนแปลงอย่างมีนัยสำคัญขนาดไหน รบกวนอาจารย์ช่วยชี้แนะด้วยครับ
 
ถ้าพูดถึงการลงทุนในตลาดหุ้นเพื่อให้ได้ผลตอบแทนที่คุ้มค่ากับการลงทุน นักลงทุนต้องรู้จักกำหนดบทบาทของตัวเองจะเป็นเช่นไร และยังต้องรู้จักประเมินความเสี่ยงที่ตัวเองจะสามารถแบกรับได้ด้วย โดยเรื่องที่กล่าวถึงทั้งหมดเป็นหลักการของนักลงทุนที่ประสบความสำเร็จนำมาถ่ายทอดรุ่นแล้วรุ่นเล่า
เช่นเดียวกับการลงทุนในหุ้นของ BJC ซึ่งครั้งหนึ่งเคยเป็นหุ้นที่ติดลมบนจนไม่รู้จักคำว่าลงแล้วลงเลยนั้น อาจารย์มองเป็นเรื่องของความเชื่อล้วน ๆ โดยได้ตัวเลขผลประกอบการที่ออกมาดีอย่างต่อเนื่องเป็นแรงหนุนที่สำคัญ
ด้วยเหตุผลดังกล่าวอย่าให้อาจารย์แนะนำว่า ควรทำตัวอย่างไร หรือควรซื้อหุ้นเมื่อไหร่
เนื่องจากการอ่อนตัวลงอย่างต่อเนื่อง แต่ค่า P/E ยังอยู่ที่ระดับ 31 เท่า และค่า P/BV อยู่ที่ระดับ 1.80 เท่า มองจากในมุมของการลงทุนก็ต้องพูดว่า ราคาหุ้นยังอยู่สูงเกินไปในช่วงตลาดหุ้นไทยผันผวนในทิศทางขาลง และเมื่อนำมาพิจารณาร่วมกับทิศทางที่อ่อนตัวลงอย่างเห็นได้ชัด ย่อมเป็นเรื่องที่น่ากังวลใจมาก ๆ เพราะไม่รู้ว่าหุ้นจะอ่อนตัวลงมาถึงระดับไหน ?
ถึงกระนั้นนักวิเคราะห์ก็ยังพูดเป็นเสียงเดียวกันว่า BJC ยังคงเป็นหุ้นที่น่าลงทุนมากสุดตัวหนึ่ง เพราะมีความเสี่ยงเกี่ยวกับรายได้และกำไรค่อนข้างน้อย ยิ่งเป็นการตอกย้ำว่า หุ้นตัวนี้เป็นทางเลือกแรก ๆ ของนักลงทุนที่ต้องการลงทุน

สำหรับการลงทุนระยะสั้น ๆ อาจได้รับผลตอบแทนไม่คุ้มกับการลงทุน เพราะการขยับของหุ้นแต่ละครั้งมีแก๊ปราคาค่อนข้างกว้างก็จริง แต่ก็เป็นแค่ระยะสั้น ๆ เพราะหลังจากนั้นราคาหุ้นก็เคลื่อนตัวออกด้านข้างเป็นเวลาหลายเดือน ก่อนจะวิ่งขึ้นอย่างต่อเนื่อง อาจารย์ถึงไม่แน่ใจว่า การลงทุนในระยะสั้นจะให้ผลตอบแทนที่คุ้มค่า
สิ่งที่อาจารย์พูดได้เต็มปากเต็มคำในตอนนี้คือ สถานการณ์ของหุ้น BJC ยังอยู่ในทิศทางที่ได้เปรียบในแง่ของความสามารถในการสร้างรายได้และกำไรไม่ได้ถดถอยอย่างหนัก ส่งผลให้การทยอยสะสมหุ้นเมื่ออ่อนตัวลงมาเป็นทางเลือกที่ดีสุดในยามนี้!
ถึงกระนั้นสิ่งที่ต้องตระหนักอีกอย่างหนึ่งก็คือ ผลประกอบการต้องอยู่ในทิศทางที่ทรงตัวถึงดีขึ้น เพราะจะเป็นตัวเร่งให้ราคาหุ้นถีบตัวขึ้นไปอีก หากไม่เป็นเหมือนกับที่เกริ่นนำไว้ อาจเห็นราคาหุ้นอ่อนตัวลงไปลึกกว่าที่เป็นอยู่อีกนะครับ
สภาแมงเม่า : ดร.สมชาย
…
